**Településrehabilitáció**

* Kód: PM-TURNM287
* Szemeszter: 3
* Kreditszám: 4
* Órák száma (ea/gy/lab): 2/2/0
* Számonkérés módja: félévközi jegy
* Előfeltételek: [Települési értékvédelem](http://pmmik.pte.hu/kepzes/613/tantargyak/#tantargy_373)
* Tantárgy felelős: Szabó Éva dr.
* Tantárgy koordinátor: Szabó Éva dr.

**Rövid leírás:**

Alapfogalmak - rehabilitáció, rekonstrukció, revitalizáció. Városi karták ajánlásai a városrehabilitációs tervezéshez: magyarországi és külföldi példák bemutatása. Típusok ismertetése. Finanszírozás, akcióterv, a megvalósulás folyamata.

**Általános követelmények:**

A foglalkozásokon minimum 70%-os részvétel, beadandó feladatok teljesítése.

**Cél:**

Csoportos és egyéni feladatokon keresztül a településrehabilitáció hazai és nemzetközi gyakorlatának, eszközrendszerének megismerése, kapcsolódva a féléves egyéb szakmai tárgyi feladatokhoz.

**Módszer:**

Előadások, közös terepgyakorlatok, egyéni és team feladatok készítése, prezentáció, tanulmány és tabló készítés.

**Irodalom:**

Kötelező irodalom:  
Metodikai javaslat: Az épített környezet rehabilitációja. - (órán kiadva)

Nagy Béla: A település, az épített világ (kijelölt fejezetek)  
  
Ajánlott irodalom:  
Egedy Tamás: Városrehabilitáció és életminőség   
Egedy Tamás (szerk): Városrehabilitáció és társadalom  
Városrehabilitációs programok eredményei Budapesten (A NEHOM-projekt aktuális eredményei)  
Egedy - Kovács: A városrehabilitáció néhány elméleti kérdése  
A történelmi belváros rehabilitációja vidéki nagyvárosainkban - Győr és Szeged (OTKA tanulmány)  
Egedy Tamás: A városrehabilitációs stratégiák szerepe az épület- és lakásállomány megújulásában  
Vidor Ferenc: A városok világa  
Órai kiadott anyagok

**Követelmények, pótlások:**

**1. feladat:** Pécs belváros kiválasztott tömbjének bejárása, rehabilitációs állapotfelmérés készítése kiadott szempontok alapján, 2-3 fős csoportmunka, egyéni feladatrészekkel. (értékelési súly: 40%)   
Beadási határidő: 13. hét  
**2. feladat:** Egyéni feladat – tanulmány készítés (komplex elemzés kiadott témakörben) és bemutatása poszteren ill. diasorozat segítségével. (értékelési súly: 40%)  
Beadási határidő: 13. hét

**ZH** (értékelési súly: 20%) - (pótlási lehetőség: 15. héten, vagy a vizsgaidőszak 1. hetében)

**Program - Tematika**

|  |  |
| --- | --- |
| **Hét** | **TEMATIKA (Előadás / Gyakorlat)** |
| 1. | Alapfogalmak: Városfejlesztés, városfelújítás, városrekonstrukció, városrehabilitáció, városrevitalizáció, városregeneráció. Coo-hausing. Városrehabilitáció típusai, a megvalósítás folyamata, finanszírozása.  A városrehabilitáció története.  **1. feladat kiadása.** Terepbejárás, helyszíni felmérés, fotódokumentáció készítése, helyszíni feljegyzések. |
| 3. | Metodikai javaslat áttekintése - modell stratégia az épített környezet rehabilitációjához.  Településszerkezet, területfelhasználás vizsgálata. Településtörténeti és városképi vizsgálat. (Utcák, terek vizsgálata minőség, állag, látvány szempontjából) Környezeti mikrostruktúrák vizsgálata. Telek tulajdon, épületvizsgálat. Intézményi ellátottság vizsgálata.  Problématérkép, elemzés, akcióterv, forráselemzés.  **1. feladat konzultációja.** Helyszíni vizsgálatok folytatása. |
| 5. | Rendelkezésre álló dokumentumok felkutatása, elemzése.  Várostörténet. Szabályozási terv. Településfejlesztési koncepció. Műemléki védett épületek és a városrehabilitáció.  **1. feladat konzultációja. 2. feladat kiadása.** |
| 9. | Magyar és nemzetközi városrehabilitációs példák bemutatása, elemzése.  **1.-2. feladat konzultációja.** |
| 11. | **1. feladat - Rehabilitációs javaslatok hallgatói bemutatása, elemzése.**  **2. feladat konzultációja** |
| 13. | **ZH**  Közös és egyéni tanulmányok bemutatása, beadása. |

Pécs, 2015. szeptember 11.

**Dr. Szabó Éva DLA**egy. docens   
tantárgyfelelős  
**PTE PMMIK  
Építészeti és Várostervezési Tanszék**

7624 Pécs, Boszorkány u. 2. III. 331.  
06 72 503 650 – 23838  
szaboe@pmmik.pte.hu